Тышын заслугаясысь (медаль)

«Тышын заслугаясысь» медаль (рочӧн:Медаль «За боевые заслуги») — СССР-ын канмуса награда. Лӧсьӧдӧма 1938 вося йирым тӧлысь 17 лунӧ СССР-са Вылыс Сӧвет Президиумлӧн шуӧмӧн.

 Кодлы сетӧны 
«Тышын заслугаясысь» медаль сетӧны:
 Сӧветскӧй Армияса, Военнӧ-Морскӧй Флотса, суйӧр доръян да пытшкӧсса войскаясын служитысьяслы;
 СССР-са мукӧд гражданалы;
 мукӧдлы, коді оз ло СССР-са гражданаӧн.
 мини|Medal "For Battle Merit" reverse

 Мыйысь сетӧны 
Медаль сетсьӧ:
 тышын кужӧмӧн да водзмӧстчӧмӧн петкӧдчӧмысь, мый вайӧдіс тышса могъяс олӧмӧ быра пӧртӧмӧ;
 СССР-са канму суйӧр дорйигӧн мужествоысь;
 тыш да политика кежлӧ дасьтысигӧн, выль техникаӧн тӧдмасигӧн, войскаса часьтъяс да юкӧнъяс тыш кежлӧ дасьтігӧн асьтӧ бура петкӧдлӧмысь да военнӧй служба дырйи мукӧд заслугаысь;
 немечкӧд тышкасигӧн веськӧдлысьлысь фронт вылын тышса могъяс бура вӧчӧмысь.

1944 вося лӧддза-номъя тӧлысь 4-ӧд лунсянь 1957 вося кӧч тӧлысь 14-ӧд лунӧдз «Тышын заслугаясысь» медаль сідзжӧ вӧлі сетӧны Гӧрд Армияын, Военнӧ-Морскӧй Флотын, пытшкӧсса делӧяс да канмуса безопасносьт органъясын 10 во служитӧмысь.

 Мукӧдтор 
 1995 вося тӧвшӧр тӧлысь 1-ӧд лун кежлӧ вӧлі сетӧма 5 210 078 «Тышын заслугаясысь» медаль.

 Ӧшмӧсъяс 
 «СССР-са орденъяс да медальяс» сайтысь «Тышын заслугаясысь» медаль

 Ыстӧдъяс 

Категория:СССР-са медальяс